《诰封刘母孙太淑人七十寿诗》
明代·湛若水

何物女之贤？生两文武姿。伯也提干戈，仲也习书诗。

遥闻蟠桃提，正是春花时。綵服两阶舞，天姥千年辉。

伯氏为吹埙，仲氏为吹篪。王母开颜笑，礼乐母亦知。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。